Lyzínvazopresín

Lyzínvazopresín alebo lypresín je typ vazopresínu, ktorý sa vyskytuje u prasiat, hrochov a príbuzných živočíchov. U človeka a väčšiny ostatných živočíchov sa vyskytuje arginínvazopresín, ktorý sa od lyzínvazopresínu líši ôsmou aminokyselinou v sekvencii nonapeptidu: u človeka je to arginín, u prasiach a hrochov lyzín. Lyznvazopresín bolo prvé liečivo používané proti diabetu insipidu. Neskôr bol pripravený terlipresín, čo je proliečivo, ktoré má na N-terminálnom konci tri glycínové zvyšky, ktoré sa vplyvom endotelovej endopeptidázy odštiepia za tvorby lyzínvazopresínu. Lyzínvazopresín (a teda aj terlipresín) sa líšia od arginínvazopresínu preferenciou voči vazopresínovému receptoru V1 a vazopresínovému receptoru V2, čím je dané aj ich rôzne farmakologické použitie v terapii.

 Referencie 

 Pozri aj 
 arginínvazopresín
 vazopresín
 terlipresín
 dezmopresín
 vazopresínový receptor
 diabetes insipidus
 portálna hypertenzia
 cirhóza pečene

Kategória:Liečivá
Kategória:Hormóny